
Žinok, skaitytojau, kad iš visų turtų, kuriuos turi 
pasaulis, visudidžiausis ir visubrangiausis yra šv. mi- 
šios. Šv. mišių turtas yra begalinis. Dėlto to turto 
nežinojimas ir jo nesinaudojimas yra viena iš pačių 


"didžiųjų nelaimių, kurios gali ištikti žmogų. 


Tas šv. mišių turtas dabartiniais laikais yra, pa- 
prastai, lyg žemėje užkastas, retam kam težinomas, 
nes apie šv. mišias mažai terašoma, mažai teaiškina- 
ma per pamokslus, ar katekizmo mokant. Tuo tarpu 
visuotinis Bažnyčios susirinkimas Tridente griežtai 
įsakė kunigams atvejų atvejais aiškinti žmonėms apie 
šv, mišias, 

Dėlto žmonės, paprastai, nežino to begalinio šv. 
mišių turto, dėlto jie labai lengvai apleidžia mišias ne 
vien paprastomis dienomis, bet ir šventadieniais, o 
jei klauso mišių, tai — be tinkamo dievotumo, užšalę, 

Kad mūsų žmonės bent kiek pažintų tą begali- 
nį šv. mišių turtą ir juo tinkamiau naudotųs, parašiau 


Išitą knygelę. 


Perskaityk ją, apmąstydamas, įsigilindamas į tai, 
kas čia pasakyta. Juo labiau suprasi, kokias didelias 
dovanas mums teikia mieliausias Išganytojas per šv. 
mišias, tuo labiau ir tu imsi Jį mylėt, tuo labiau pa- 
sirūpinsi niekumet -neapleisti mišių, jų klausyti vis 
su didesniu dievotumu, o tai, be abejonės, padės tau 


pasiekti amžiną laimę. 


„ kraują, Kristus liepė apaštalams, jų įpėdiniams: vysku- 


Kas įsteigė šv. mišias. 


Šv. mišias įsteigė pats mūsų Išganytojas Jėzus 
Kristus per savo paskutinę vakarienę. Tuomet Jis pats 
atlaikė pirmąsias mišias. 

Buvo šitaip. Pavalgęs su savo apaštalais velyk 
avinėlį, Kristus paėmė duoną, palaimino ją. ir davė 
savo mokiniams, sakydamas: „Imkite ir valgykite, tai 
yra mano kūnas“. Paskiau paėmė vyną, palaimino, 
davė savo mokiniams, sakydamas: „Imkite ir gerkite, 
tai yra mano kraujas“. Tais žodžiais duoną ir vyn 
Kristus permainė į savo kūną ir kraują. . 

Kitasis sako, kaip galėjo Kristus duoną ir vyn 
permainyti į savo kūną i: kraują? Kristus tai padar 
savo visagalybe, nes Jis yra Dievas!) O Dievas, būdama 
visagalis, gali ir tai, ko negali nė vienas žmogus. 

Juk tas pats Kristus vienu savo žodžiu nutild 
pakilusias audras, padaugino duoną, vestuvėse Ga 
" lilėjos Kanoje Išganytojas vanderį permainė į vyną 
numirusį bepūnantį Lozorių prikėlė iš numirusių, nor 
to padaryti negali nė vienas žmogus, dėlko tat Ji 
nebūtų galėjęs duoną ir vyną permainyti į savo kūn 
ir kraują? Tuo labiau, kad duona ir vynas ir visai na- 
turaliu būdu gali persimainyti įkūną ir kraują. Kad 
žmogus suvalgo duonos ir išgeria vyno, ta duona i 
vynas visai naturaliai persimaino į to žmogaus kūn 
ir kraują. Aiškus dalykas, kad tai, kas gali įvykti, pa 
galiau, naturaliai, be jokių stebuklų, galėjo būti įvyk- 
dyta visagalio Dievo stebuklingu būdu. 

Taigi pakeitęs duoną ir vyną į savo kūną ir 


pams ir kunigams, daryti tą patį, sakydamas: „tai da- 


1 Kad Kristus yra Dievas, skaityk Maliauskio parašytą 
knygelę „Kristus ar yra Dievas“. 

rykite mano atminimui“, Tais žodžiais Kristus pasakė: 
kaip aš kad permainiau duoną ir vyną į mano kūną 


ir kraują, taip pat ir jūs permanykite duoną ir vyną 


į mano kūną ir kraują, nes aš, mylėdamas žmones, 


"noriu su jais pasilikti iki pasaulio pabaigos. 


Tą Kristaus įsakymą pildydami, vyskupai ir ku- 
nigai kasdien laiko šv. mišias, o viduryje mišių 
duoną ir vyną permaino į Kristaus kūną ir kraują. 

Per šv. mišias įvyksta daug stebuklų, kurie taip 
pat rodo, kad per mišias, permainius duoną ir vyną 
į Kristaus kūną ir kraują, ant altoriaus nebėra nei 
duonos nei vyno, bet Kristaus kūnas ir kraujas. 

Kad bent kiek aiškiau tai būtų galima suprasti, 
paminėsiu čia bent vieną pavyzdį. 

Mokslininkas Platina yra aprašęs popiežių gy- 
venimus. Ten jis pasakoja, kad popiežiui Urbonui VI 
viešpataujant, 1263 metais, Bolsenos miestelyje, netoli 
Rymo, įvyko šitoks nuostabus atsitikimas. 

Tame miestelyje kunigas, laikydamas šv. mišias, 


"ėmęs abejoti, kad švenčiausiame sakramente būtų gy- 


vas Kristus su savo kūnu ir kravju. Viduryje mišių 
jis iškėlė į aukštį savo paties pakonsekruotąją Hos- 
tiją. Bet čia įvyksta didelis stebukias. Iš pakeltos į 
aukštį švenčiausios Hostijos ėmė smulkiais lašeliais 
varvėti kraujas, lyg lietus iš mažučio debesėlio. 

Tai pamatęs, kunigas labai nusigando. Pamatė 
lą stebuklą ir šiaip jau žmonės, kurie ten buvo. 

Atsipeikėjęs, kunigas nori nuleisti žemyn varvan. 
čią krauju Hostiją ir padėti ją ant korporalo (Korpo- 


tralas yra ketvirtainis drobės gabalas, panašus į ske- 


petaitę. Mišių pradžioje kunigas ištiesia korporalą 


ant altoriaus ir ant jo padeda kieliką, o nuo mišių 


vidurio ant korporalo padeda ir švenčiausį Sakramen- 
tą). Bet visas minėtasis korporalas buvo tuomet kru- 


vinas. 


Kunigas, verkdamas, ėmė maldauti Išganytojaus, 


kad jam atleistų tą abejojimo nuodėmę. 

tą korporalą, sulaistytą Kristaus krauju. Tai buvo pra- 


To stebuklo garsas pasiekė ir popiežių Urboną 
VI. Jis įsakė tam kunigui atvykti pas save ir atnešti 
tą sukruvintąjį korporalą. Kunigas atėjo pas popiežių, 
pas kurį buvo susirinkę ir kardinolai, papasakojo | 
visą įvykusį stebuklą ir parodė jiems kruvinąjį korpo- 
ralą. Popiežius ir kardinolai puolė ant kelių ir pagar- 
bino Jėzaus Kristaus kraują Kristaus kraujui pagar- 
binti popiežius įsakė Bolsenoje pastatytį labai gra- 
žią bažnyčią, ten didžioje pagarboje laikyti kruvinąjį 
korporalą ir kasmet tą dieną, kada įvyko minėtasis 
stebuklas, padaryti iškilmingą procesiją, ir joje nešti 


džia vėliau įsteigtųjų Dievo kūno procesijų, kurios 
dabar yra daromos visame pasaulyje. 


"Kaip tuomet Bolsenoje, taip ir dabar kasdien 
per šv. mišias, nors ir nematomu būdu, plūsta Kristaus | 
kraujas ant mūsų sielų, jas trokštančias pagirdyda- 
mas, jas nuvalydamas nuo nuodėmių liekanų ir teik- 
damas visokių malonių. 


Šv. mišios buvo laikomos nuo pat Kristaus lai- 
kų. Apie šv. mišias kalba ir pirmųjų amžių šv. tėvai, 
kaip apie visiems žinomą dalyką. Taip kalba apie 
mišias šv. Klemensas, kurs buvo tretysis popiež us 
po šv. Petro ir popiežiai: šv. Evaristas ir šv. Ąleksan- 
dras. Jie visi gyveno pirmaisiais po Kristaus amžiais. 
Apie mišias kalba ir šv, Augustinas, ir šv. Ambro- 
zijus, ir Jonas Auksaburnis ir daug kiltų. Kadangi jie 
kalba apie mišias, kaip apie visiems žinomą delyką, 
tai rodo, kad jau ir anais laikais, mišios buvo plačiai 
pasklidusios po pasaulį ir visiems žinomos. 


Senovės pasakojimai apie apaštalus, liudija, kad | 
ir apaštalai laikydavo mišias, Taip šit pirmųjų amžių 
krikščionys pasakojo, jog šv. Mateus buvo nužudy 
tas prie altoriaus, belaikant jam šv. mišias, Sv. And- 
riejus atsakė teisėjui Agejui: „Aš kasdien aukoju ant. 
altoriaus aukščiausiam Dievui, nesuteptą Avinėlį“. 

Kas įvyksta per šv. mišias? 


Per šv. mišias yra atnaujinamas visas Kristaus 
gyvenimas. Per mišias mes turime tą pačią laimę, kaip 
anie žmonės, kurie matė Kristų, vaikščiojantį po mies- 
"tus ir miestelius, skelbiantį žmonėms dangišką mok- 
"slą, gydantį ligonis, prikeliantį numirėlius, už mus 
kenčiantį ir mirštantį ant kryžiaus. Dėlto, mišių klau- 
sydami, prisiminkime, kad esame Kristaus akivaizdo- 
je, matome Jo gyvenimą, kančias ir mirtį už mus. 

Kristus užgimė iš švenčiausios Marijos Merge- 
lės. Taip pat ir per šv. mišias. Išganytojas 
lyg gimte užgimsta kunigo rankose ir yra gyvas ant 
altoriaus. 2 

Kadangi po konsekracijos ant altoriaus yra gy- 
vas Kristus,; kunigas puola ant kelių, pagarbint | 
"savo Išganytoją, dievotai iškelia Jį aukštyn, rodo Jį 
susirinkusiems žmonėms, kad ir jie Kristų pagarbintų. 
Kunigas rodo Išganytoją, pasislėpusį duonos Ir vyno 
pavidalais taip pat, kaip ir šv. Marija rodė Jį suvys- 
„tytą vystykluose piemenėliams, kad ir jie Jį pagar- 
bintų kaip Dievą, kaipo savo Išganytoją. 
Kristaus nusižeminimas per mišias yra didžiau- 
"sis, Tapdamas žmogumi, Kristus paslėpė savo Die- 
„vybę, o mišiose Jis paslepia ir savo žmogybę, Jis 
"pasirodo duonos ir vyno pavidaluose. 
š Kas tuomet sužadina gyvą tikėjimą į Dievą, pas- 
„lėptą švenčiausiame Sakramente, tas parodo gilesnį 
tikėjimą, negu anie piemenėliai, kurie pagarbino už- 
(gimusį Kristų. Jie akimis matė Kristaus žmogybę, o 
tikėjo į Jo Dievybę, kurios nematė. Mes gi nemato- 
me nei Dievybės Kristaus, nei Jo žmogybės, mes 
„Mematome tik duonos ir vyno pavidalus ir tikime, 
ad tuose pavidaluose paslėptas yra Kristus tikras Die. 
vas ir tikras žmogus. 

Dėlko Kristus per mišias yra prisidengęs duo- 
nos ir vyno pspoali Dėlto, kad Jis norėjo pasi- 

likti su mumis ir būti mūsų sielai penas ir gėrimas, 
o žmogui pats patogiausis penas ir gėrimas yra duo- 
na ir vynas. Kiek daug žmonių bijotų artintis prie 
Kristaus, jei Jis būtų palikęs tikroje savo išvaizdoje 
su savo dievišku majestotu. Dabar Jis pasiliko tokiuo- 
se pavidaluose, kurie nesukelia žmogui jokios baimės. 

Taigi po pusės mišių arba po konsekracijos 
ant altoriaus nebėra nei duonos nei vyno, bet yra 
Kristus, kurį pagarbino trys karaliai, kurį senelis Si- 
meonas rankose laikė, kuri šv, Marija Jeruzolimos 
bažnyčioje aukavo Dievui Tėvui. Kristus per šv. mi- 
šias daro stebuklus: duoną ir vyną permaino į savo 
kūną ir kraują. 

Visa tai matome ne kūno akimis, bet tikėjimu 
ir tuo nusipelnome didesnį užmokesnį, negu tie, 
kurie visa tai matė savo akimis. Juk pats Išganyto- 
jas pasakė šv. Tomui: „Tomai, įtikėjai dėlto, kad manė 
matei. Palaiminti tie, kurie nematė ir įtikėjo“, Juo gi- 
lesnės yra tikybos paslaptys, juo gilesnis yra mūsų 
tikėjimas, tuo didesnį užmokesnį tokiu tikėjimu mes 
nusipelnome danguose. 

Mišios yra ta pati auka, kurią Kristus aukojo 
savo dangiškam Tėvui, kentėdamas kančias ir mirda- 
mas ant kryžiaus Kalvarijos kalne. Skirtumas čia tėra 
tik tas, kad ant kryžiaus Kristus aukojo save Dievui 
Tėvui kruvinu būdu, išliedamas už mus savo kraują 
iki paskutinio lašo, o per šv. mišias Jis save aukoja 
nekruvinu būdu. Auka ant kryžiaus įvyko vieną kartą, 
o mišių auka gali būt pakartota daug kartų. Mirda- 
mas ant kryžiaus Kristus atpirko visus žmones, o šv. 
mišios teikia mums tuos nuopelnus, kuriuos Išgany- 
tojas įgijo, mirdamas ant kryžiaus. 

Atsimink, skaitytojau, kad šv. mišios nėra vien tik 
"išreiškimas ar prisimimas Išganytojaus kančių ir mir- 
ties. Mišios yra tos pačios Jėzaus kančios, ta pati 
Jo mirtis, kuri įvyko ant kryžiaus Kalvarijos kalne. 
Tatai galime tikrai sakyti, sp per kiekvienas mišias 

Kristus miršta už muš, bet nekruvinu, o mistišku bū-. 
du, Ir šv. Grigalius sako: Kristus, atsikėlęs iš num!i- 
rusių, daugiau nebemiršta tokiu būdu, kaip mirė ant 
kryžiaus, savo kraują praliedamas, bet Jis per mišias 
atkartoja už mus savo kančias ir mirtį mistišku būdu. 

Kad giliau įsidėtumei į galvą, kas pasakyta apie 
Kristų švenčiausiame Sakramente, papasakosiu čia 
stebuklą, kurį aprašė Kambrės vyskupas Tomas Kan- 
timpre. 

“ Due's mieste šv. Amato bažnyčioje 1267 metais 
"kunigas velykiniu laiku dalino žmonėms Komuniją. 
Ž Bedalydamas, jis pamatė vieną šv. Hostiją 
"nukritusią ant žemės. Kunigas puolė ant kelių su 
didžiausia pagarba paimti nukritusią Hostiją. | 

Neapsakomai nustebęs, jis pamatė, kad šv. Hos- 
tija pati pasikėlė nuo žemės. Kunigas ją paėmė, pa- 
"dėjo ant altoriaus ir, atsiklaupęs maldavo Dievo at- 
leidimo už išniekinimą, kurs įvyko per neapsižiūrėji- 
"mą. Jam karštai ir nužeminus maldaujant šv. Hos- 
"tijos išvaizdos išnyko, o jos vietoje pasirodė Jėzus 
„ labai gražaus vaikelio išvaizdoje. 

Tuo reginiu sugraudintas, kunigas ėmė balsiai 
verkti. Prie verkiančio kunigo atskubėjo keli kanaunin- 
kai, ir jie, labai nustebę, pamatė kudikėlį Jėzų. Prie 
altoriaus ėmė grūstis žmonės, kurie buvo bažnyčioje. 

Šit įvyksta ten dar didesnis stebuklas. Kunigas 
r atšarpavusieji kanauninkai matė Jėzų labai gražaus 
ir Jabai malonaus vaikelio išvaizdoje, šiaip jau žmo- 
nės, kurių tuo tarpu prisirinko daugybės, matė Jėzų 
suaugusio išvaizdoje, apsuptą dievišku majestotu. 

„  Nusigandę žmonės, puolė ant kelių ir vos drįso 
„savo akis pakelti. 

į Tas reginys tęsės ištisą valandą. Po valandos 

| ristaus išvaizda išnyko. Jo vietoje paliko švenčiausia 

!Hostija. . 
To stebuklo garsas pasklydo po visą apylinkę. 
„Sužinojęs apie tai vyskupas Tomas Kantimpre, kurs 


|| 
! 

paskiau ir aprašė šitąjį stebuklą, nuvyko į Du 
miestą. į šv. Amato bažnyčią, kreipės į tos bažnyči 
kleboną ir klausė, ar ištikro čia įvyko toks stebukl 
kaip žmonės kad pasakoja? Klebonas atsakė: „Kri 
tus ne vien tuomet pasirodė didžiai žmonių min 
bet ir dabar Jis pasirodo žmogaus išvaizdoje“. 

„Tuomet užsidegė manyje noras matyti Krist 
rašo minėtasis vyskupas, „ir aš paprašiau kleboi 
parodyti man tą šv. Hostiją. Tuoj nuejova į bažnyė 
o su mumis kartu ir minia žmonių, norinčių pam 
tyti Kristų. 

Klebonas, baimės perimtas, paėmė šv. Sak 
mentą ir laimino žmones. Žmonės, pažvelgę į 
Sakramentą, sušuko: Jėzus, Jėzus!“ ir pradėjo ver 
Iš jų veidų buvo matyti, kad jie mato kažką nepapra 

Aš paklausiau klebono: „Ką reiškia tas žmo 
šauksmas, ir dėlko jie verkia?“ 3 

„Mes matome Kristų žmogaus išvaizdoje“, ats 
klebonas. 

„Aš gi kito nieko nemačiau, sako vysku 
Kantimpre, tik šv. Hostiją. Su ašaromis ėmiau mi 
dauti Dievo, kad ir mane padarytų vertą matyti 
tų žmogaus pavidale, 

Dievas galop išklausė mano maldavimų, sa 
vyskupas, ir man Kristus pasirodė tik vėl kaitai 
negu susirinkusiems žmonėms: jie matė Jėzų la 
gražaus kudikėlio pavidale, o man Jis pasirodė, kė 
neasakomai gražus ir labai malonus suaugęs vy 

Taip aš mačiau savo mieliausį Išganytoją g 
valandą. Tas reginys sukūrė mano širdyje tokią m 
lės ugnį, jog, rodės, kad ji tirpte tirpo. 

Taip man bežiūrint, Jėzaus veidas pradėjo 
nytis: iš linksmo, malonaus jis vis labiau ėmė 
liūsti, ir, galop, aš pamačiau Jėzų, kaip Jis išrodė 
savo kančią. Jo veide buvo neapsakomas nuliūdim 
ant galvos — baisus erškėčių vainikas, veidas krai 
aptekęs, iš. šv. galvos, sudraskytos baisių eiškė 
vainiku, kraujas varvėjo per skruostus. 


10 


x 


Tas reginys sukėlė mano širdyje tokį pasigai- 
lėjimą, jog mano akys paplūdo ašaromis, 

“Kiti žmonės vieni džiaugės, kiti buvo baimės 
ir pagarbos aprimti, kiti verkė ir t. t. Mat, tuo pačiu 
laiku vieni matė Kristų kaip kudikėlį, kiti — kaip 
labai malonų jaunikaitį, kiti — Dievo majestotu ap- 
suptą, suaugusį, kiti — baisias kančias kenčiantį“, 


Šv. mišių auka yra kilniausia. 


Kad geriau suprastume šv. mišių kilnumą, p2- 
žvelkime bent truputį, kas yra tas, kurs per mišias au- 
koja, kam Jis aukoja ir ką aukoja. | 

Per šv. mišias pirmuoju ir tikruoju aukotoju 
a ne kunigas, kurs mišias laiko, bet pats Dievo 
nus, Jėzus Kristus, ne vien dėlto, kad Jis pats 
įsteigė šv. mišių auką, bet ir dėlto, kad per kiekvie- 
"nas mišias duoną ir vyną Jis permaino į savo kūną 


per mišias tikruoju aukotoju yra pats Jėzus Kristus, 
D kunigas teikia tik savo patarnavimą Kristui. Tą patį 
moko ir visuotinis katalkų Bažnyčios susirinkimas 
Tridente (ses. 22, cap. 2). 

Taigi, kai matai kunigą mišias laikantį, ne- 
manyk, mielas skailytojau, kad matomasis kunigas 
las mišias laiko, bet būk tikras, kad tai daro nema- 
tomas Kristus. 

„ Dėlto šv. mišių auka yra Dievui maloni ir tuo- 
met, kada mišias laiko, pagaliau, ir netikęs kunigas, 
nes, kaip jau minėta, čia tikruoju ir aukščiausiu ku- 
nigu yra pats Išganytojas, o kunigas, kurs laiko mi- 
šias, yra Kristaus tarnautojas ir tik antraeilis mišių 


kunigu, kurs mišias laiko, kartu aukoja Dievui Kris- 
aus kūną, Jo kraują, Jo kančias, Jo nuopelnus ir 
visi tie, kurie tų mišių klauso, taigi ir vyrai ir 

ir kraują. Todėl šv, Jonas Auksaburnis ir sako, kad. 

moterys ir vaikai. Dėlto ir kunigas, atsisukęs per 
mišias į žmones sako: „Orate fratres... tai yra melski- 
tės, broliai, kad mano ir jūsų auka būtų maloni vi- 
sagalinčiam Dievui“, 

- Pagalvok, skaitytojau, kokią galybę tu turi savo 
rankose! Atsimink, jog, šv. mišių klausydamas, iu esi 
tartum kunigas ir kartu su Kristum aukoji Dievui 
patį Išganytoją, Jo kančias, Jo nuopelnus. . 

Dėlto, kada tik galėsi, ar šventą dieną, ar šio- 
kią dieną, niekumet nepraleisk dievotai išklausyti 
šv, mišių. 

Dabar, pažvelkime, kam Jėzus mišių auką aukoja | 

Dovana arba auka turi būt atitinkama tam as- 
meniui, kuriam nori aukoti. Juk visai kitos dovanos 
reikalinga, jei tu ją nori duoti pavargėliui ir visai kito- 
kios dovanos reikia, jei ją nori duoti karaliui. 

Mišių auka yra aukojama pačiam Dievui. Die- 
vas yra begalinis dangaus ir žemės Viešpats. Todėl 
ir Jam teikiamoji per mišias auka turi būti begalinė. 

Per mišias Kristus pats save aukoja dangiš- 
kajam Tėvui taip pat, kaip Jis Jam kad aukojo Kal- 
varijos kalne, mirdamas ant kryžiaus. 

Per mišias Kristus aukoja ne vien savo kūną 
ir kraują, bet ir visa tai, ką Jis per trisdešimt trejus 
metus nuveikė: savo pasninkus, savo maldas, kelio- 
nes, mokymus, persekiojimus, savo kančias. Žodžiu 
sakant, per mišias Kristus aukoja Dievui už mus 
visą savo žmogybę. 

Kadangi Kristaus žmogybė yra sujungta su Die- 
vybe, dėlto mišių auka turi begalinę Dievui atatin- 
kamą vertę. 

Per mišias Kristus aukoja už mus save dan- 
giškajam Tėvui tiek kartų, kiek kartų yra laikomos 
mišios visame pasaulyje. 

Dievas taip mus ' myli, kad mums davė savo 
vienintelį Sūnų. Jėzus Kristus per mišias mums ati- 
duoda pats save ir begalinius savo nuopelnus, „O 

“ neapsakomas Dievo gailestingumas, sako šv. Anzel- | 
mas, Dievas Tėvas sako man: imk mano Sūnų, aš. 
Jį tau atiduodu. Aukok Jį man savo vietoje. O Die- 
“vas Sūnus sako: imk mane ir aukok mano Tėvui į. 
savo vietą“. 

. Kokios menkos vertės būtų be Jėzaus mano 
 maldavimai, mano pagarbinimai, mano padėka. Kas 
kita, jei mano sutrintos ir nužemintos širdies prašy- 
mai yra sujungti su Išganytojaus nuopelnais. 

Iš to, kas pasakyta, aišku, kad mišių aukos kil-“ 
numas ir jos vertė yra begalinė. Iš to taip pat aišku 
"jog Kristus yra mūsų vyriausias kunigas, mūsų galin- 
“. giausias tarpininkas ir mylimiausias mūsų užtarytojas 
Dėlto šit ką sako apie mišias šv. Pranciškus Salezas 
Filotėjoj;; „Šv. mišios yra dvasiško lavinimos Saulė, 
krikščioniškosios religijos svarbiausioji dalis, dievo- 
tumo širdis, Dievo baimės siela, Dievo meilės be- 
dugnė, kuria Dievas susijungia su mumis ir gausiai 
mums teikia savo dovanų ir malonių“. 


Šv. mišių nauda yra neapsakoma. 


Sv. mišios, kaip jau matėme, yra ta pati auka, 
kurią Kristus aukojo dangiškajam Tėvui, mirdamas 
ant kryžiaus, 0 savo kančiomis, savo mirtimi ant kry- 
žiaus Kristus nupelnė mums begalinius dangiškus 
turtus. Tuos turtus Išganytojas dalina mums per šv. 
mišias. 

Kiekvienas gali gauti tų turtų tiek, kiek pats 
nori. Kaip iš jūrų gali semti tiek vandens, kiek pa- 
tinka, o vandens iš jūrų neišsemsi, taip pat ar dar 
labiau ir iš šv, mišių, semk dangiškų turtų, kiek tau 
patinka, o jų niekumet neišsemsi, 

Jei nužengtų iš dangaus Dievo Motina Marija 
ir pasakytų: „Mano mielas kudiki, aš tol nenu- 
stosiu meldusi už tave savo mieliausio Sūnaus, kol 
"Jis suteiks tau išganymą“. 

Išgirdęs tokį Dievo Motinos pasižadėjimą, argi 
tu nesidžiaugtumei, argi nebūtumei tikras išganymo? 

Jei tu dievotai su atatinkamu prisirengimu klau- 
sai šv. mišių, už tave maldauja savo dangiškojo Tė. | 
vo tau išganymo pats Kristus. Per mišias Kristus 
aukoja už tave Dievui Tėvui savo kūną, savo krau- 
ją. Už tave maldauja visos Išganytojaus žaizdos, Jo 
saldžiausioji širdis ragotine dėl tavęs perskrosta, kiek- 
viena Jo ašara dėl tavęs išlieta. B 

Argi tokio Jėzaus maldavimo neišklausys Jo 
dangiškasis Tėvas? Atsimink, kad Kristaus malda yra 
visagalė. Pagalvok, kokių malonių gali tau Kristus 
per mišias išprašyti, kokias nelaimes Jis gali nuo ta- 
vęs pašalinti! 

„ Išganytojas taip "labai mus myli ir taip labai 
trokšta mūsų laimės, kad Jis pats labiau nori mums 
kuodaugiausia savo malonių suteikti, negu kad mes 
patys norime jų gauti. Dėlto ar daug, ar mažai dan- 
giškų turtų pasisemsime per šv. mišias, tai pareina 
visupirma nuo mūsų pačių. 

Juo labiau mes tų dangiškų malonių norėsime, 
juo su didesniu dievotumu ir su tinkamesniu prisi- 
rengimu mišių klausysime, juo daugiau pasisemsime. 
tų dangiškų turtų. Juo menkesnis bus mūsų prisi- 
rengimas, dievotumas, juo mažiau pasisemsime per 
mišias tų dangiškų malonių. 

Kam tenka tų dangiškų malonių per šv. mišias? 

Visupirma tų malonių tenka tam kunigui, kuris 
dievotai laiko šv. mišias. 

Neapsakomos Dievo malonių daugybės tenka 
tam, už kurį mišios laikomos. Jei mišios yra laiko- 
už tave, skaitytojau, ar už tą; už ką tu prašei, anot 
Segneri betariant, yra tas pat, kaip kad Išganytojas 
būtų iškentėjęs visas kančias ic numiręs ant kryžiaus 
už tave vieną, ar už tą, už ką tapo atlaikytos mišios, 
nes ir nekruvinoji šv. mišių auka turi tokią pat be- 

galinę vertę ir galybę, ką ir Kristaus kančios ir Jo 
mirtis ant kryžiaus. Tą patį moko ir šv. Ambruzijus. 
Daugybės Dievo malonių tenka tiems, kurie 
“ dievotai su atatinkamu prisirengimu šv, mišių klauso. 

Išganytojas ypatingu būdu teikė savo nuopelnų 
tiems savo pasiekėjams, kurie, Jam mirštant, stovėjo 
prie kryžiaus ir dievotai maldavo Jo pasigailėjimo ir 
malonių. Tokias pat malonių daugybes gali išprašyti 
iš Išganytojaus ir tie, kurie tinkamai šv. mišių klau- 
so, nes šv. mišios yra ta pati auka, kurią Kristus 
aukojo dangiškajam Tėvui, mirdamas ant kryžiaus. 

Dievo malonių, kurios plūsta per kiekvienas 
mišias, gauna Kristaus bažnyčia ir jos narlai. 

mogau, argi galėtumei apleisti šv. mišias, argi 
drįstumei per mišias blogai užsilaikyti, jei pagalvotu- 
mei, kad pats Dievo Sūnus ateina per mišias auko- 
ti Dievui Tėvui už tave savo kančias, savo mirtį, sa- 
vo kraują, ateina atiduoti tau savo kančių ir mirties 
nuopelnus, kad tave išganytų. Atsimink, kad vienas 
Kristaus kraujo lašelis yra brangesnis už visus dan- 
gaus ir žemės turtus. O per mišias Išganytojas, kaip 
jau minėjau, atiduoda tau visas savo kančias ir vi- 
“sus savo nuopelnus tomis kančiomis ir mirtimi nu- 
“ pelnytus. 

Jei karalius dalytų savo turtus, ir kiekvienas ga- 
lėtų jų imti tiek, kiek patinka, argi neitumei, gauti 
tų turtų, argi pasiliktumei namie? Per mišias Kristus 
tau duoda raktą į savo iždą ir kviečia tave imti 
dangiškų turtų kuodaugiausiai. 

Neapleisk tad šv, mišių ne vien šventadieniais, 

"bet ir šiaip jau dienomis, kada tik gali, nes įsigytieji 
" dangiški turtai bus tavo per amžius, 
. Be to, atsimink, kad pats gyvųjų ir mirusiųjų 
„ Teisėjas bus tavo užtarytojas už tai, kad uoliai į mi- 
"šias vaikščiojai ir dievotai jų klausei. Atsistok savo 
„ mirties ir teismo valandą ir pagalvok, ar nenorėtu- 
„mei turėti tuomet tokį užtarytoją. 

Kitasis klausia, kas svarbesnis, ar mišių išklau- 
symas, ar mišių ailaikymas. Labai svarbus dalykas | 
yra dievotai išklausyti mišių, bet daug svarbesnis ir 
daug naudingesnis dalykas, jei už tave ar už kitą pa- 
gal tavo intenciją bus mišios atlaikytos, o visuge- 
geriau bus, jei mišios bus atlaikytos pagal tavo in- 
tenciją ir tu pats jų dievotai išklausysi, 


Šv. Mišios yra geriausia išprašymui auka. | 


Mes patys, būdami menki sutvėrimai, turime 
prašyti savo dangiškojo Tėvo įvairių malonių. Tų 
malonių lengviausiai išprašyti per šv. mišias, nės per | 
mišias už mus prašo Dievo Tėvo pats Dievo Sūnus, 
o Jo prašymas yra begalinės vertės. 

Nėra tokių didžių malonių, kurių negalėtumei 
prašyti, jei tu dievotai su didžiu pasitikėjimu klausai | 
šv. mišių, ypač jei pagal tavo intenciją yra laikomos 
mišios. 

Bet kitasis gal pasakys: jei mišios turi tokią 
galybę, dėlko kai kurie prašymai palieka neišklausyti. 

Išklausymas ar neišklausymas priklauso ne vien | 
nuo mišių galybės, bet ir nuo to, kaip mes prašėme, 
kaip mes klausėme mišių. Dievas reikalauja, kad mes 
prašytumėm Jo ne vieną kartą, bet ištvermingai, nu- 
žemintai, kad mišių klausytumėm dievotai su pasiti- 
kėjimu. 

Dievas geriau žino, negu mes, kas mums yra 
naudingiau. Kadangi Dievas mus myli labiau, negu 
mes patys, jei prašomasis dalykas yra mums nenau- 
dingas, Dievas mūsų prašymo neišklauso, bet sutei- 
kia mums malonių, kurios yra mums reikalingesnės. 


Šv. Mišios yra geriausias Dievo 
pagarbinimas. 
Mes priklausome Dievui visai: su kūnu ir su sie- 
la, nes Dievas mus sutvėrė iš nieko, Dievas mus iš- 

pirko iš pragaro vergijos. Dėlto ir Dievo garbinimė 
turi dalyvauti ir siela ir kūnas. Mes privalome Die- 
vą garbinti, kaip aukščiausį visų daiktų Viešpatį. 
Mes garbinameę Dievą, pripažindami begalinį Jo 
majestotą, pripažindami, kad Dievas yra aukščiausias 
mūsų gyvybės ir mirties. Viešpats, pripažindami savo 
menkumrą ir visišką nuo Jo priklausomumą. 
Geriausias Dievo pagarbinimas yra šv, mišios, 
„nes per mišias mūsų menkų vietoje atsistoja pats 
Kristus už mus Dievą garbinti, Dievotai klausydami 
mišių, sako palaimintas Leonardas iš Porto Mauricio, 
mes teikiame Dievui didesnę garbę, negu visi žmo- 
nės, visi angelai ir visi šventieji kartu, nes jie visi yra 
Dievo sutvėrimai, o per mišias pats Dievo Sūnus už 
mus duoda garbę savo dangiškajam Tėvui. Dievotai 
klausydami šv. mišių, sako tas pats palaimintas Leo- 
nardas, mes duodame Dievui begalinę garbę. Per 
mišias mes galime aukoti Dievui Tėvui Išganyto- 
jaus kančias, Jo nuopelnus, kuriuos Jis mums atidavė. 
Netikėliai nuolat niekina Dievą. Tikinčiųjų prie- 
volė yra atlyginti Dievui už tuos išniekinimus. Ge- 
riausiai galime už tai atlyginti Dievui per šv. mišias, 
nes per mišias Dievui garbę duoda pats Kristus. 
a Kada supras pasaulis mišių neapsakomą vertę, 
kada ims jomis tinkamai naudotis?.. 


Šv. Mišios yra geriausias Dievui 
padėkojimas. 


Dievas mus sutvėrė, davė mums savo mieliausį 
: Sūnų, kurs per baisias kančias ir mirtį ant kryžiaus 
išpirko mus iš pragaro vergovės ir padarė mus dan- 
gaus karalaičiais. Sv. Dvasia apipylė mus savo bran- 
giausiomis dovanomis. Mūsų sielą Dievas padarė sa- 
vo sužadėtine, išpuošė ją brangiomis savo malonė- 


mis, o kada tik mes n 

inums atleido nuodėmes. O kiek kartų mūsų siela 
buvo papenėta Dievo Sūnaus kūnu Ir pagirdyta Jo 
krauju! 

Atsiminkime ir tai, kad Dievas mus apipylė to- 
mis savo malonėmis tuomet, kada mes buvome Jo 
priešininkai ir pragaro vergai. 

Argi tat nepridera mums Dievui amžinai dėko- 
ti už tokią Jo meilę ir tokias malones? 

Kokiu būdu mes galime už tai Dievui tinkamai 
padėkoti? Jei sukviestumei visus žmonės, kurie gy- 
vena visam pasauly ir visus dangaus šventuosius ir | 
kartu su jais dėkotumei už tas Dievo dovanas, ir 
toki tavo padėka nesusilygintų su gautosiomis ma- 
lonėmis. 

Bet yra vienas būdas, kuriuo gali Dievui tinka- 
mai padėkoti už tas Jo neapsakomas malones, tai — | 
mišios, Jei tu dievotai išklausysi mišių, ar dar labiau, . 
jei tu pasirūpinsi, kad būtų atlaikytos mišios, kad 
Dievui padėkotum už suteiktąsias malones, tuomet tu 
tinkamai Dievui padėkosi, nes tuomet tavo vietoje 
dėkoja dangiškajam Tėvui pats Išganytojas. 

Sutvėrimų padėka, nors ir labai didelė, yra pa- 
baigta, o per mišias Dievui teikiama padėka yra be- 
galinė. 2 

Jei mes suprastumėm, kokį turtą, kokią pagalbą 
mes turime šv. mišiose, mes laikytumėm save dėlto 
labai laimingais ir mišių, kiek galėdami, niekumet 
neapleistumėm, bet jomis kiekviena proga naudo- 
iumėmės. 


Per šv. mišias galima gauti nuodėmių 
atleidimą. 


Šv. mišios yra galingiausia priemonė išprašy- 
ti atleidimo  nuodėmėms ir bausmių už jas. 
Tiesa, pačios mišios sunkiųjų nuodėmių neat- 
aš, „Sunkiausias nuodėmes atleidžia gerai atlikta 

išpažintis. Jei žmogus, norėdamas išsivaduoti Iš 
nuodėmių, dievotai išklauso šv. mišių arba pasirūpi- 
na, kad už jį būtų atlaikytos mišios ta intencija, jis 
labai lengvai gali sau išprašyti ypatingos Dievo pa- 
gelbos savo nuodėmes gerai pažinti, jas tinkamai ap- 
gailėti, jas gerai išpažinti ir iš jų pasitaisyti. 

Tiesa, iš mišių plūstančios malonės neša nevie- 
nodus vaisius: vieni nusidėjėliai atsiverčia tuoj, kiti — 
vėliau, o kiti palieka begulį nuodėmėse. Tas pareina 
„nuo to, ar bendradarbiauja, ar naudojas nusidėjėlis 
"tomis malonėmis, ar joms priešinas. Išganytojas, teik- 
damas savo malones, pila ant nusidėjėlio sielos gy- 
dantį balzamą, sudėtą iš Kristaus kančių, iš Jo ašarų 
ir Jo kraujo. 

Jei nusidėjėlis leidžia veikti tiems dangiškiems 
vaistams, jo pagijimas yra tikras. Bet jei jis tuos 
vaistus nuplėšia ir numeta į šalį, nenuostabu, jog 
toks nusidėjėlis, atmetęs Dievo malones, neatsiverčia, 
Juk ir iš tų nusidėjėlių, kurie, Kristui mirštant, po 
kryžum stovėjo, vieni atsivertė ir grįžo namo, muš- 
damies į krūtinę ir gailėdamies ųž savo nuodėmes, o 
kiti liko užkietėję nuodėmėse, 

Ar tik sau pačiam ar ir kitam galime per mišias 
išprašyti atsivertimo? 

Atsivertimo išprašyti ypač per mišias galima ne 
vien sau, bet ir kitam. Dėlto motina ar žmona, užuot 
aimanavus, kad vyras ar sūnus atsitraukė nuo tikėji- 
mo, nebeina išpažinties, tepasirūpina, kad už juos 
karts nuo karto būtų atlaikytos šv. mišios ir ji pati die- 
votai teklauso mišių, maldaudama jiems atsiverti- 
"mo, o Dievo malonė kada nors nugalės jų užkietėji- 
mą. Atsimink, kaip šv. Monika išprašė savo sūnui 
Augustinui atsivertimo, taip kad šis iš didžio nusi- 
dėjėlio tapo didžiu šventuoju. 

Kristus apreiškė šv. Oertrudai, kad Jis, mylėda- 
mas žmones, yra pasiryžęs aukoti save kasdien ant 
kryžiaus už kiekvieno išganymą. Dėlto kiekvienas, 

kad ir labai didelis nusidėjėlis, gali viltis nuo- 
dėmių atleidimo, jei jis aukos per mišias Die- 
vui Tėvui Kristaus kančias ir mirtį, pasitikėdamas 
Dievo gerumu ir vildamos gauti savo nuodėmių 
atleidimą. 

O kiek daug užkietėjusių nusidėjėlių per šv. mi- 
šias atsivertė ir gavo išganymą! Ir tai rodo, kiek dė- 
kingi mes turime būti savo Išganytojui už įsteigimą 
šv, mišių ir kaip rupestingai mes turime jomis naudotis, 

Dievotai išklausytos mišios padeda apsisaugoti 
nuo sunkių nuodėmių ir atleidžia mažesniąsias nuo- 
dėmes. Šv. Augustinas sako: „Kas dievotai klauso 
šv. mišių, neįkris į sunkias nuodėmes, o mažosios 
nuodėmės jam bus atleistos“. 

Per šv. mišias gauname atleidimą lengvųjų nuo- 
dėmių, kuriomis Dievą labiau įžeidžiame, negu pa- 
prastai kad manome. Kad geriau suprastumėm, kaip 
įžeidžiame Dievą savo lengvosiomis nuodėmėmis, di- 
dis mišių apaštalas M. Kohem pasakoja šitokį pa- 
lyginimą. 2 

Vienas tėvas turėjo sūnų, kurs jį įžeisdavo kiek- 
vieną dieną. Darbe jis buvo tinginys, kasdien aikvo- | 
davo tėvo uždirbtą turtą, į tėvo perspėjimus jis ne- 
atsižvelgdavo, su alkūnėmis jis tėvą stumdydavo, su 
adatomis badydavo jo šonus. Kada tėvas nusiskųs- 
davo sūnaus niekšumu, šis atsakydavo, teisinda- 
masis: „Tie mano nusižengimai yra menkniekis, juk aš 
jam galvoje skyles dar nepramušiau, mirtinai jo dar 
nesužeidžiau“. 

Kaip anas niekšas sūnus, maždaug taip pat el- 
gias su Dievu ir visi tie, kurie menkniekiais laiko 
mežesniąsias nuodėmes ir jų nesisaugoja. Per šv. 
mišias Dievas maloniai priima nusidėjėlį ir jam at- | 
leidžia tas nuodėmes,"ypač jei jis gailis už jas. 

Ir sunki ir lengva nuodėmė gamina dvigubą 
blogybę: nusikaltimą ir bausmę. 

Atleisdamas per išpažintį nuodėmes, Dievas at- 
leidžia ir amžinąją bausmę už jas, bet laikinąją baus- 
mę Dievas per išpažintį nmevisumet teatleidžia. Di- 
desnė ar mažesnė bausmių dalis už atleistąsias nuo- 
dėmes dažnai palieka, 


Mes esame didi Dievui skolininkai. Kad ir vie- 
na sunki nuodėmė yra toks didis blogumas, kad jos 


"negali atsverti nei visų šventųjų maldos, nei visų 
kankinių kraujas išlietas. O tas didžias skolas, kurias 


užsitraukėme ant savęs nuodėmėmis, mes turime Die- 


"vui atlyginti Savo nuodėmėmis suteptą sielą 
„mes turime visai išvalyti, nes niekas suteptas nejeis 


į dangaus karalystę. 

Tų bausmių atleidimą lengviausiai mes galime 
gauti per šv. mišias. Tuomet, kaip atlyginimą mes 
aukojame Dievui paties Išganytojaus nuopelnus, ku- 
riuos Jis mums teikia per šv. mišias. 


Kitasis gal pasakys, kad man užtenka išklausy- 


"ti bent vienerių mišių ar pasirūpinti, kad už mane 


būtų atlaikytos bent vienerios mišios ir visos mano 
Dievui skolos bus apmokėtos, nes mišių vertė yra 


begalinė. 


Kad mišių vertė yra begalinė, tai neabejotina 


"tiesa. Bet iš begalinių Kristaus nuopelnų ne visi te- 


pasisemia vienodai. Juo tinkamiau, kurs klauso mi- 
šių, tuo daugiau pasisemia jis tų dangiškų turtų. 
Kas, būdamas be sunkios nuodėmės, su didžiu die- 
votumu klauso šv. mišių, toks per vienerias mišias 
pasisemia daugiau Dievo malonių, negu tas, kurs 
klauso ir kelerias mišias be tokio dievotumo. 

Juo daugiau mišių bus už tave atlaikyta, juo 
daugiau mišių pats dievotai išklausysi, tuo daugiau 
bausmių už nuodėmes tau bus atleista, 


Jei suprastumei, žmogau, koki tau nauda yra iš 
šv. mišių, tu stengtumeis jų niekumet neapleisti. 

Šv. mišios yra geriausia pagalba 
mirštantiems. 


Mirtis yra baisi žmogui ypač dėlto, kad ji ati- 
daro duris į amžinastį, tik nežinia tikrai į kokią: į 
laimingą, o gal į nelaimingą. 


Mūsų viltis yra pamatuota ypač Kristaus kan- 
čiomis ir Jo nuopelnais. Kadangi Kristaus nuopelnų 
daugiausiai ir lengviausiai galime pasisemti per mi- 
šias, tad buvo šventųjų, kurie stengės prisirengti 
prie mirties šv. mišių pagalba. Šit bent vienas kitas 
tokio prisirengimo pavyzdys. 


Šv. Teodoras Studita, matydamas, kad artinas | 
mirtis, maldauja Dievo, pavelyti jam dar kartą atlai- 
kyti mišias, išprašytų sau laimingos mirties. Die- 
vas išklausė jo maldas: sopuliai sumažėjo, šventasis 
nuėjo į bažnyčią ir atlaikė mišias su tokiu dievotu- 
mu, kad žmonės, tuo reginiu susigraudinę, verkė, At- 
laikęs tas mišias šv. Teodoras ramiai ir laimingai 
numirė, 


Šv. Tarazijus, Konstantinopolio vyskupas, jaus- 
damas, kad artinas mirtis, labai dievotai atlaikė pas- 
kutiniąsias savo mišias ir tuo geriausiai prisirengęs 
prie mirties, laimingai nuėjo į amžiną atilsį. 


Per mišias gali lengviausiai išprašyti laimingos | 
mirties ne vien sau, bet ir kitam. 


Dėlto ir tu, skaitytojau, jei nori sau ar kitam 
išprašyti laimingos mirties, pasirūpink, kad ta inten- 
cija karts nuo karto, būtų atlaikytos šv. mišios, dar ge- 
riau, jei ir pats dažnai mišių klausysi, kad Dievas 
tau ar kitam suteiktų laimingą mirtį. 


Žinai pats, kad nuo mirties neišsisuksi. O koks 
būtumei laimingas, jei mirtumei palaimintųjų mirtimi, 
kuri ir tau atidarytų duris į amžinąją laimę. 

Šv. mišios yra geriausia pagalba sielomis 
skaistykloje. 


Šv. Augustinas sako, kad skaistykloje sielos 
kenčia ugnį, ir kad tos ugnies vekimas yra galin- 
gesnis, negu visa tai, ką galime įsivaizduoti, matyti 
ar jausti ant žemės. * 

Prisimink visas visokias ligas, kurias kenčia žmo- 
nės, visokias kančias, kurias iškentėjo šv. kankiniai. 
Visos tos baisybės, negali susilyginti su skaistyklos 
kančiomis. „Visi skausmai, sako šv. Cyrilius, visos 
žemės kančios, palygintos su kančiomis skaistykloje 
yra mažesnės“, O šv. Tomas sako, kad „Inažiausia 
tos ugnies kibirkštėlė yra skaudesnė, negu visi šio 
gyvenimo skausmai. Šv. Bernardas sako, kad skaistyk- 
los ugnis yra nepalyginamai baisesnė, negu žemės 
ugnis. Tą patį sako šv. Marija-Magdalena de Pazzi, 
kuri dažnai matė skaistyklą. 

Pagalvok, skaitytojau, kaip reikės iškęsti tokias 
baisybes. O jų paragauti beveik tikrai teks, nes mū- 
sų siela yra sutepta įvairicmis nuodėmėmis, o nieks 
suteptas, kaip minėjau, negali įeiti į dangaus karalystę. 

Tie šventųjų liudijimai turi sukelti mumyse pa- 
sigailėjimą sielų, kurios skaistykloje kenčia ir maldauja 
mūsų pagalbos, 

Jei koks žmogus kenčia mūsų akyse, mes jo 
gailimės. Jei sielos, kenčiančios skaistykloje, būtų 
mums ir svetimos, mes negalėtumėm atsisakyti joms 
nepagelbėję, jei nebūtumėm beširdžiai. O juk sielos 
skaistykloje nėra svetimos: tai mūsų mylimieji tėvai, 
broliai, seserys. Jie maldauja mūsų pagalbos. 

Kaip galime pagelbėti sieloms skaistykloje? 

Yra daug būdų pagelbėti sieloms, kenčiančioms 
skaistykloje. Už kiekvieną gerą darbą, padarytą dėl Die- 
vo, mes įsigyjame nuopelnų. Tuos nuopelnus galime au- 
koti sieloms iš skaistyklos gelbėti. Tai yra sieloms 
nepalyginamai naudingiau, negu kažkokios iškilmės 

laidotuvėse, brangiis vainikai, išpuošti karstai, daugy: 
bės išlietų ašarų ir t. t. Bet visugeriausiai joms pa- 
gelbėsi per šv. mišias. Jei pasirūpinsi, kad už tąartą 
sielą būtų atlaikytos mišios, tu sumažinsi jos kančias 
arba visai ją išvaduosi iš skaistyklos. 

Palaimintas Henrikas Suzo susitarė su savo 
draugu: kuris pirmiau mirs, už tą likusis turi atlaiky- 
ti keletą mišių. Henriko draugas numirė pirmiau. Su- 
žinojęs apie jo mirtį, Henrikas norėjo atlaikyti paža- 
dėtąsias mišias, bet vyresniųjų parėdymais kokį lai- 
ką buvo sukliudytas, 

Negalėdamas pažadėtųjų mišių tuoj atlaikyti ir 
norėdamas visdėlto savo numirusiam draugui pagelbėti, 
palaimintas Henrikas karštai už jį meldės, pasninkavo, 
didžias atgailas darė, Po kokio laiko jam pasirodo 
numirusysis jo draugas ir nusiskundžia, kad jis dar | 
neatlaikė pažadėtųjų mišių, ir baigdamas pasakė: Ta- 
vo maldos, pasninkai ir atgailos, nors ir labai Die- 
vui malonios, neužteko mane išvaduoti iš skaistyk- 
los. Man reikia šv. mišių. Jei būtumel jas atlaikęs, 
jau būčiau išvaduotas iš skaistyklos ugnies“. 

Nusigandęs palaimintas Henrikas nuėjo pas 
savo vyresnįjį, papasakojo tą apsireiškimą ir paprašė 
pavelyti jam už tą sielą atlaikyti pažadėtąsias šv. mi- | 
šias. Vyresnysis noriai pavelijo. Kada mišios buvo 
atlaikytos, numirusysis vėl pasirodė: didžioje skaisty- 
bėje jis ėjo į dangų, ir pažadėjo už jį melstis. 

Pasirūpinkime tat, kol gyvi, atlyginti Dievui už 
savo nupelnytas bausmes, kad nereiktų kentėti baisių 
kančių skaistykloje. Neatidėliokime to po mūsų mir- 
ties, vildamies, kad kiti atlaikydinsią už mus mišias ir 
padės mums atsilyginti Dievo teisybei, 

“O koks vargas sieloms skaistykloje, belaukiant, 
kol už jas bus atlaikytos mišios! Sakysimę, kad tu 
mirei po pietų ir turi būt skaistykloje, kol sekantį 
rytą bus už tave atlaikytos mišios, Kaip ilga tau bus 
ta naktis! Ji tau išrodys be galo. Bet, sakysime, kad 

tu mirei ryto metą ir už tave tuoj laikomos mišios, 
o tu paskirtas kentėti skaistykloje tik tiek, kol bus 
atlaikytos mišios. Pagalvok, kaip reik iškentėti ug- 
nyje, kad ir pusė valandos! Ir tas pusvalandis tau 
išrodys, kaip ištisi amžiai. Tu viską atiduotumei, ką 
turi, kad tik išsivaduotum iš tų baisybių. 
 Tat taip būtų geriausiame atvejyje. Dažnai yra 
blogiau, Juk gyvenimo patyrimas rodo, kad įpėdiniai 
dažnai nesirūpino išpildyti palikimą. Juk yra nemažai 
tokių, kurie ne vien patys mišių neklauso, bet nė 
rupintis nesirūpino, kad ir testamente užrašytosios 
mišios už numirusius būtų atlaikytos. Apie tokius 
šv. Jokibas apaštalas sako, kad ateinančiame gyve- 
nime yra paskirtas teismas be pasigailėjimo tiems, 
kurie patys neturėjo pasigailėjimo kitiems. Jei tu, mir- 
damas, įsakei įpėdiniams, kad jie pasirūpintų iš tavo 
turto tiek ir tiek mišių už tave stlaikydinti, dar kažin, 
ar jos bus atlaikydintos. 2 
Dėlto dabar, atsilyginkime Dievui už savo kaltes. 
Dabar gaukime atleidimą mums priderančių bausmių. 
Juk dabar mes galime taip lengvai už jas atsilyginti, die- 
votai klausydami šv. mišių, ar pasirūipindami, kad 
bent karts nuo karto būtų už mus atlaikytos mišios, 


Geriausiai padarysi, jei dar gyvas tebebūdamas 
 atlaikydinsi už save visas tas mišias, kurios nori, kad 
būtų už tave atlaikytos po mirties. Ir šv. Anzelmas 
„ sako, kad vienerios mišios, atlaikytos už tave tau gy- 
„ vam tebesant, yra naudingesnės, negu tūkstantis 
mišių, atlaikytų už tave po tavo mirties, 


Atsimink, kad šio gyvenimo laikas yra pasigai- 
„ lėjimo laikas, o ateinančiame gyvenime viešpatauja 

„ne pasigailėjimas, bet teisybė. Tat ir šv. Bonaven- 
tūra sako: kaip aukso gabalėlis, nors ir nedidelis, yra 
„ daug vertesnis už didoką švino gabalą, taip ir šio 
venimo, kad ir nedidelis atgailojimas, yra veriesnis 
„kad ir už didelę ano gyvenimo atgailą, 

Jei mes žinotumėm, kokios malonių upės plūsta 
iš šv. mišių sieloms, esančioms skaistykloje, mes pa- 
sirūpintumėm už jas kuodažniausiai ir kuodievočiau- 
siai bent išklausyti mišių, nes mišių išklausymas, 
nors ir nėra toks svarbus, kaip mišių už jas atlaiky- 
sias, visdėlto pa yra svarbesnis už kitas maldas ir pas- 
ninkus. 


Ar galima pardavinėti šv. mišias? 


Kas pardavinėtų šv. mišias, elgtųs taip pat, kaip 
Jūdas, kurs pardavė Kristų už 30 sidabrinių. 

Dėlko tat kunigas ima pinigų už atlaikymą ml- 
šių? Tą klausimą yra paaiškinęs pats šv. Paulius apaš- 
talas, sakydamas: „Ar jūs nežinote, kad tie, kurie dar- | 
buojas šventykloje, valgo kas yra iš šventyklos; ir 
kurie tarnauja altoriui, gauna dalį iš altoriaus? Taip 
ir Viešpats liepė tiems, kurie skelbia evangeliją, gy- 
venti iš evangelijos“ (I Kor. 9,13,14). 

Tat pirmaisiais krikščionybės amžiais, ateida- 
mi į mišias, krikščionys atnešdavo ne vien duonos 
ir vyno, bet alyvos, vaisių, ir kitokių dalykų, kurie 
buvo reikalingi kunigų ir pavargėlių užlaikymui, 

Nuo XI amžiaus išėjo iš papročio valgių neši- 
mas į bažnyčią. Į to vielą žmonės ėmė aukoti pini- | 
gais kunigų užlaikymui, Nuo to laiko įėjo paprotys | 
kunigui duoti „ant mišių“ ir rinkti aukas bažnyčioje. 

Tad jei tu duodi kunigui pinigų, prašydamas, 
kad jis atlaikytų už tave mišias, ar atliktų kokį kitą 
dvasišką patarnavimą, tu duodi jam auką jo užlaiky- . 
mui, o neužmoki už mišias ar už kitokius dvasiškus 
patarnavimus, nes kas bando pirkti šventus dalykus 
arba juos parduoti, tas sunkiai nusideda. 

Yra daug žmonių, kurie visai nenvsimano tuo- 
se dalykuose, nenusimanydami, jie ir kalba šitaip: 
„užpirkau mišias“, „kiek užmokėti už mišias, už eg- 
zekcijas, už krikštą“ ir t. t, Mišių nupirkti ar už jas | 
užmokėti negali nė vienas ir niekumet. Mišių aukos 

brangybė ir šventumas yra begaliniai ir jokiais pini- 
gais nenuperkami. Taip pat yra ir su kitais dvasi- 
škais patarnavimais. 

. Gerai tat atsimink, skaitytojau, kad tie pinigai, 
kuriuos duodi kunigui prašydamas, kad jis atlaikytų 
tau mišias ar atliktų kokius dvasiškus patarnavimus, 
"yra ne užmokestis už mišias ar už tuos patarnavi- 
mus, bet, kaip minėjau, yra auka, kurią duodi kuni- 
go pragyvenimui, 


Kaip žmonės naudojas šv. mišių auka? 


Kristus taip myli žmones, kad jis iškentėjo bai- 
sias kančias ir numirė ant kryžiaus ne vien už visą 
žmoniją, bet ir už kiekvieną atskirą žmogų. Tad 
kiekvienas gali pasakyti: Jėzus mane myli, Jis už 
mane numirė ant kryžiaus, kad mane išvaduotų iš 
amžinų pragaro nelaimių, kad mane iš pragaro vergo 
padarytų Dievo kudikį ir dangaus karalystės ka- 

ralaitį. 

„Kristus. taip myli žmones, jog, anot šv. Bona- 
ventūros betariant, Išganytojas būtų sutikęs kyboti 
ant kryžiaus ne tris valandas, bet iki pasaulio pabai- 
gos, jei to būtų reikėję, kad nepražūių nei vienas 
žmogus. Bet tokios aukos nereikėjo, nes ir dabar 
dangus yra visiems atidarytas, kiekvienas gali nueiti į 
dangų, kurs tik to nori, : 

Kristus, mus neapsakomai mylėdamas, per mi- 
šias atnaujina už mus savo kančias ir mirtį ir kiek- 
vieną žmogų kviečia semti tų dangiškų turtų kuo- 
daugiausiai. 

Kaip žmonės užsimoka Kristui už tokią meilę, 
kaip jie pasinaudoja tomis begalinėmis dangiškomis 
malonėmis? : 

Išrodo, kad žmonės turėtų mylėti Dievą visa 
širdimi, Jam tarnauti visomis savo jegomis, mišių 

klausyti kuodažniausiai ir visu dievotumu. Tiesa, 
tikrieji Dievo tarnai taip ir daro, bet dauguma žmo- 
nių kitaip elgias ir elgias labai neišmintingai. 4 

Kas galėtų tikėti, jei patys nematytumėm kas- 
dien, kokios tuščios yra bažnyčios paprastomis die- 
nomis. Išrodo, lyg tartum paprastomis dienomis, mišios 
mažiau teturi šventumo, mažiau mums naudingos, ne- 
gu šventadieniais. 

Vienas, apleistas tos meilės kalinys Jėzus Kris- 
tus per dienų dienas laukia mūsų. Beveik niekas ne- 
ateina Jo aplankyti. 

Daug žmonių sakos neeiną į mišias dėlto, kad 
neturį laiko. Per visą dieną pašvęsti bent vieną va- 
landą ar pusvalandį savo sielos išganymui jiems iš- 


rodo didžiu laiko gaišinimu, Tuo tarpu sutikę savo | 


draugą, jie be jokios naudos,be jokio gailesčio pra- 
leidžia ir pusvalandį, ir valandą, ir kartais daugiau. 

Yra nemažai tokių, kurie stengias sutaupyti tur- 
tų senatvei. Po senatvės tuoj prasideda amžinybė, 
Dėlko gi tu nenori prisirengti amžinybei? Juk senat- 
vė netrukus pasibaigs, o amžinybė nepasibaigs nie- 
kumet. Amžinybei dangiškų turtų susirinkti tinka- 
mai gali mišių klausydamas. 

Norint išklausyti mišių vienam tenka anksti atsi- 
kelti, kitam toli eiti į bažnyčią blogu keliu, ar šaltį 
pakęsti ir t, t. Nesibijok tų vargų, nes už juos visus 
bus didelis užmokestis danguose, į 

Vienuolis M. Kohemas pasakoja šitokį prilygi- 
nimą. Dievotas vargdienis žemdirbys gyveno toli nuo 
bažnyčios ir buvo įpratęs kasdien eiti mišių klausyti. 
Pasenęs kartą jis eina į bažnyčią labai blogu oru ir 
dar blogesniu keliu. Bebrisdamas per purvyną nuvar- 
gęs senelis ėmė mąstyti: „Viešpatie, Tu pats matai: 
kol jaunas buvau, ėjau kasdien į bažnyčią, dabar jau 
nebeįstengiu; dėlto beeisiu tik šventadieniais, o pa- 
prastomis dienomis tik tuomet, kada nebebus tiek 
sunku, kaip dabar. i 

Taip bemąstydamas, senelis išgirdo netoli sa- 
vęs žingsnius. Atsisukęs, jis pamatė angelą, beturintį 
labai daug dangiško gražumo ir kvapo rožių. Ange- 
las buvo taip gražus, kad senelis manė, jog tai yra 
pats Dievas, ir, puolęs ant kelių, ėmė kalbėti: „Dieve 
mieliausias, iš kur man ta tavo malonė, kad Tu pats 
ateini pas mane?“ Angelas jam atsakė: „Aš esu ne 
Dievas, bet tavo angelas sargas. Aš renku rožes, ku- 
rios išaugo iš kiekvieno tavo žingsnio, kurį nužen< 
gei, eidamas į mišias. Jas visas nešu į dangų prie 
Dievo sosto. Aš tau patariu neapleisti šv. mišių. Jei 
ir toliau taip vaikščiosi į mišias, kaip iki šiol kad 
vaikšiojai, tos rožės puoš tavo sostą danguose“, Tai 
pasakęs, angelas išnyko. 

Susigraudinęs senelis pasiryžo niekumet ne- 
apleisti mišių, nors būtų ir kažkokios sunkenybės, 
Savo pasiryžimą jis šventai išpildė ir, netrukus, nu- 
“ėjo užimti savo sosto danguose. || 
. Tiesa, paprastomis dienomis“ nėra tikros pa- 
" reigos išklausyti mišių. Tatai kas jų neklauso, ne- 
nusideda, bet tik nustoja didžių dangiškų turtų. 

Šventadieniais mišių išklausyti yra griežta pa- 
„reiga. Kad tą pareigą atliktume, reikia mišių išklausy- 
ti su priderančiu dievotumu. 

O jei kas be didžios priežasties apleido mi- 
šias šventadienį, tas sunkiai nusidėjo. Atsimink, 
kad ta priežastis, kuri gali tave išvaduoti nuo pa- 
reigos šventą dieną mišių išklausyti, turi būti tikrai 
svarbi ne vien tavo, bet ir Dievo akyse. Nemanyk, 
kad by kokį niekniekį Dievas pripažins svarbia prie- 
žastimi. Dėlio neapgaudinėk pats savęs. 

Per mišias reikia užmiršti visos žemės reikalus, 
mūsų mintys ir jausmei turi būti nukreipti į šv. mi- 
"šias, Tuo tarpu nemažai yra žmonių per mišias išsi- 
blaškusių. Jie nekreipia dėmesio, kad Jėzus yra ant 
Itoriaus. Pagalvok, ką Jis turi jausti dėliai tokio tavo 
širdies užšalimo. 


“ 

jei mes seksime aksimis, mintimis ir širdim, kas dedas 
ant altoriaus, jei mes melsimės su gilia pagarba, 
gyvu tikėjimu, sužadinus savyje karštą Dievo meilę, 

„Labai gerai yra per mišias priimti šv. Sakramen- 
tą, jei esi atlikęs išpažintį, O jei to negali, tad su- 
žadink savo širdyje gilų gailestį už nuodėmes ir sų- 
sivienyk su Kristum bent dvasiška komunija. 

Mes turime dalyvauti mišiose didžia Dievo meile. 
Ta meilė turi pasirodyti ne pačiais žodžiais ar jaus-. 
mais, bet darbais. Mes turime gyvai norėti tapti vis 
panašesni į Kristų, vis tobuliau vykdyti Jo šventą va- | 
lią, Kristaus valia yra išreikšta įsakymuose. Juo to- | 
buliau kas pildo Dievo ir Bažnyčios įsakymus, juo 
tobuliau tas pildo Dievo valią. Kadangi Kristus A | 
duoda tau ne vien savo dangiškus turtus, bet ir sa- L 
vę patį, tad dėl Jo meilės ir tu paaukauk Jam save | 
patį, išvalyk savo sielą nuo nuodėmių, blogų papro- 
čių ir geidulių, o į jų vietą pasodink savo sieloje | 
įvairių dorybių. Kiekvienose mišiose išrauk bent vie- | 
ną blog4 palinkimą, išsižadėk bent vienos nuodėmės, 1 
"Pradėk nuo pačių didžiųjų ir pavojingesniųjų. Taigi | 
rauk lauk savo puikybę, kūniškus geidulius, tinginys: | 
tę, piktumą, nesirūpinimą gerai atlikti savo pareigų. 

Ta tavo auka neturi pasibaigti vien tik žodžiais 
ar neaiškiais norais, bet griežtu ir aiškiu pasiryžimu 
įtempti visas savo jėgas nebejkristi į tą nuodėmę, 
kurią pasižadėjai dėl Dievo meilės išrauti iš savo šir- 
dies. Kristaus meilė būtinai reikalauja, kad tos 
nuodemės ir tos ydos būtų visai išrautos Nn 
kitaip Kristus negali apsigyventi tavo širdyje. 
ydų ir nuodėmių vietą savo sieloje mes turime pa 
sodinti įvairių dorybių. Taip darydamas, užtikrir 
sau išganymą. Jei iš mišių, sugrįžęs, nesitaisai iš n 
dėmių ir ydų, tavo mišių klausymas buvo be tikros | 
Dievo meilės ir neturėjo didelės vartės. | 

